PIELIKUMS

Ogres novada pašvaldības domes

27.02.2024. sēdes lēmumam

(protokols Nr.4; 39.)

Līgums

*Līguma reģistrācijas numuru skatīt dokumenta pielikumā*

*Parakstīšanas datums ir pēdējā pievienotā*

*droša elektroniskā paraksta un*

*tā laika zīmoga datums*

**Ogres novada pašvaldība**, reģistrācijas Nr. 90000024455, juridiskā adrese Brīvības iela 33, Ogre, Ogres nov., LV-5001, kuras vārdā saskaņā ar Ogres novada pašvaldības 2021. gada 1. jūlija saistošajiem noteikumiem Nr. 12/2021 “Ogres novada pašvaldības nolikums” rīkojas Ogres novada pašvaldības izpilddirektors Pēteris Špakovskis (turpmāk – **Pašvaldība**) no vienas puses, un

**SIA “Granāti Pluss”**, reģistrācijas Nr. 40103940438, juridiskā adrese Eksporta iela 10 -11, Rīga, LV-1045, tās valdes locekļu Toma Augustāna un Riharda Menča personā, kuri rīkojas uz statūtu pamata (turpmāk – **Sabiedrība**), no otras puses, abi kopā turpmāk saukti Puses, bet katrs atsevišķi – Puse,

pamatojoties uz:

A) Pašvaldību likuma 4. panta pirmās daļas 12. punktu, kas noteic, ka Pašvaldības viena no autonomajām funkcijām ir sekmēt saimniecisko darbību pašvaldības administratīvajā teritorijā un sniegt tai atbalstu;

1. Pašvaldību likuma 10. panta pirmās daļas 21. punktu, kas noteic, ka pašvaldības dome var pieņemt lēmumus citos ārējos normatīvajos aktos paredzētajos gadījumos;
2. Ministru kabineta 2012. gada 21. augusta noteikumu Nr. 570 “Derīgo izrakteņu ieguves kārtība” 58. punktu, kas noteic, ka derīgos izrakteņus iegūst saskaņā ar projektu, ievērojot normatīvos aktus par darba aizsardzības prasībām derīgo izrakteņu ieguvē;

ņemot vērā, ka Pašvaldības domes 2022. gada 16. jūnija lēmuma “Par Ogres novada pašvaldības domes 2022. gada 28. aprīļa lēmuma “Par paredzētās darbības – dolomīta un smilts ieguves un produkcijas (smilts, dolomīta šķembu un to maisījums) ražošana dolomīta un smilts atradnē “Granāti”, nekustamajā īpašumā “Granāti”, Tīnūžu pag., Ogres nov., – neakceptēšanu” atcelšanu un par paredzētās darbības – dolomīta un smilts ieguves un produkcijas (smilts, dolomīta šķembu un to maisījums) ražošana dolomīta un smilts atradnē “Granāti”, nekustamajā īpašumā “Granāti”, Tīnūžu pag., Ogres nov., akceptēšanu” (turpmāk – Lēmums) 2.3. apakšpunkts noteic, ka pirms Sabiedrības paredzētās darbības – dolomīta un smilts ieguves un produkcijas (smilts, dolomīta šķembu un to maisījums) (turpmāk – Derīgie izrakteņi) ražošanas dolomīta un smilts atradnē “Granāti”, nekustamā īpašumā “Granāti”, Tīnūžu pag., Ogres nov., kadastra Nr. 74940080046 sastāvā esošajā zemes vienībā ar kadastra apzīmējumu 74940080068 (turpmāk – Paredzētā darbība) – uzsākšanas noslēgt ar Pašvaldību līgumu, kas paredz drošības naudas iemaksu par Paredzētās darbības rezultātā radīto ūdens traucējumu novēršanu un ūdens apgādes nodrošināšanu,

noslēdz šādu līgumu (turpmāk – **Līgums**):

1. Pašvaldība apņemas ne vēlāk kā 10 darba dienu laikā no šīs vienošanās noslēgšanas brīža izveidot atsevišķu norēķinu kontu Līguma saistību izpildes nodrošināšanai. Norēķinu konta administratora visas tiesības pieder Pašvaldībai.
2. Pašvaldība nekavējoties, bet ne vēlāk kā 5 (piecu) darba dienu laikā rakstveidā paziņo Sabiedrībai par norēķinu konta atvēršanu atbilstoši Līguma 1. punkta nosacījumiem.
3. Sabiedrībai ir tiesības prasīt no Pašvaldības un Pašvaldībai ir pienākums sniegt Sabiedrībai informāciju par finanšu līdzekļu izlietojumu un izlietojuma mērķi, kas veikti no šī norēķinu konta.
4. Sabiedrība, izsakot savu brīvu gribu, ne vēlāk kā 7 dienas pirms Derīgo izrakteņu ieguves un pārstrādes atradnē “Granāti”, kas atrodas nekustamā īpašuma “Granāti”, Tīnūžu pag., Ogres nov., kadastra Nr. 7494 008 0046, sastāvā esošajā zemes vienībā ar kadastra apzīmējumu 7494 008 0068, iemaksā Līguma 1. punktā minētajā Pašvaldības norēķinu kontā drošības naudu **100 000,00 EUR** (viens simts tūkstotis *euro* un 00 centi) (turpmāk – Drošības nauda), lai segtu izdevumus par ūdensapgādes traucējumiem, kas Paredzētās darbības ietekmes zonā un kombinētās ietekmes zonā, kas ir noteikta Pašvaldības 2023. gada 24. novembrī saskaņotajā Pazemes ūdens režīma un atradnes “Granāti” tuvākā apkārtnē esošo mājsaimniecību ūdensapgādes monitoringa programmas (turpmāk – Programma) (pielikumā) 3. un 4. punktā.
5. Pašvaldība ir tiesīga Līguma darbības laikā:
6. veikt pārbaudi Paredzētās darbības ietekmes zonā (noteikta Programmas 3. punktā), kombinētās ietekmes zonā (noteikta Programmas 4. punktā) un citu atradņu ietekmes zonās (noteikta Programmas 5. punktā), lai pārliecinātos par to, vai nav radušies ūdensapgādes traucējumi, par to brīdinot Sabiedrību 1 (vienu) dienu iepriekš telefoniski vai nosūtot elektronisko pasta vēstuli uz Sabiedrības norādīto adresi;
7. vienpersoniski pieņemt lēmumus par darbībām, kas ir noteiktas Programmas 17.–19., 25., 28., 29., 34. un 41. punktā, ja Sabiedrība neievēro Programmas 17.–19., 28., 29., 34. un 41. punktā minēto;
8. vienpersoniski pieņem lēmumus par Drošības naudas izlietojumu, ja konstatēts, ka Sabiedrība neievēro Programmas 17.–19., 25., 28., 29., 34. un 41. punktā noteiktos termiņus.
9. Visā Līguma darbības laikā Sabiedrība apņemas veikt Programmā noteiktās darbības.
10. Sabiedrība veic Līguma 6. punktā noteiktās darbības par saviem līdzekļiem, neizlietojot Drošības naudu.
11. Pašvaldība saņemto Drošības naudu ir tiesīga izlietot Programmas 17.–19., 25., 28., 29., 34. un 41. punktā minētajos gadījumos, ja Sabiedrība neievēro Programmas 17.–19., 25., 28., 29., 34. un 41. punktā noteikto.
12. Pašvaldība apņemas iesniegt Sabiedrībai 10 (desmit) darba dienu laikā maksājumus apliecinošus dokumentus par izdevumiem, kas radušies, veicot Programmas 17.–19., 25., 28., 29., 34. un 41. punktā noteiktās funkcijas.
13. Puses vienojas, ka:

**10.1.** Sabiedrība uzsāk Paredzēto darbību tikai tad, kad ir saņemts Pašvaldības rakstveida apliecinājums par Drošības naudas saņemšanu un nav citu saistību, kas būtu uzskatāms par būtisku šķērsli darbības uzsākšanai;

**10.2.** Drošības naudas apmērs tiek pārskatīts vismaz vienu reizi kalendārajā gadā no Līguma noslēgšanas dienas, balstoties uz būvniecības darbu izmaksām (Centrālās statistikas pārvaldes Būvniecības izmaksu indeksu un pārmaiņas objektu grupas 2010M01-2022M04, objektu grupas “pazemes maģistrālie cauruļvadu dati”), par inflācijas atskaites punktu pieņemot Līguma noslēgšanas datumu;

1. Ja atbilstoši šī Līguma 10.2. apakšpunktā minētajam Puses konstatē būvniecības darbu izmaksu sadārdzinājumu, Drošības naudas apmērs tiek palielināts atbilstoši šo būvniecības darbu izmaksu procentuālajam sadārdzinājumam, Pusēm par to noslēdzot atsevišķu rakstveida vienošanos pie šī Līguma.
2. Sabiedrība apņemas veikt starpības, kas veidojas starp Līguma 4. punktā minēto Drošības naudu un Drošības naudas apmēra palielinājumu, iemaksu Pašvaldības norēķinu kontā ne vēlāk kā 10 (desmit) dienu laikā no Līguma 11. punktā minētās vienošanās noslēgšanas dienas.
3. Ja Pašvaldība Drošības naudu visā apmērā vai daļēji ir izlietojusi Līguma 8. punktā minētajos gadījumos, Sabiedrība ieskaita finanšu līdzekļus Līguma 1. punktā minētajā Pašvaldības kontā, atbilstoši Drošības naudas izlietojuma apmērām 10 (desmit) dienu laikā, no brīža, kad Pašvaldība ir iesniegusi Sabiedrībai naudas līdzekļu izlietojuma apliecinošus dokumentus;
4. Drošības nauda nav izmantojama Sabiedrības saistību izpildei vai nodrošināšanai.
5. Pašvaldība apņemas 5 (piecu) darba dienu laikā no Drošības naudas saņemšanas sagatavot rakstveidā apliecinājumu par Drošības naudas saņemšanu un nosūtīt to uz Sabiedrības elektroniskā pasta adresi: granatisia@gmail.com.
6. Sabiedrībai ir saistoši citi nosacījumi, ko paredz normatīvie akti, un Lēmums Paredzētās darbības īstenošanai.
7. Līgums stājas spēkā ar tā abpusēju parakstīšanu un ir spēkā līdz Sabiedrība pabeidz derīgo izrakteņu atradnes “Granāti” rekultivācijas darbus, nododot tos Latvijas Republikas normatīvajos aktos noteiktajā kārtībā.
8. Visi Līguma grozījumi vai papildinājumi tiek izdarīti rakstveidā pēc Pušu vienošanās. Līguma grozījumi ir spēkā no abpusējas parakstīšanas dienas un ir Līguma neatņemama sastāvdaļa.
9. Līgums var tikt izbeigts Latvijas Republikas normatīvajos aktos noteiktajos gadījumos, kā arī Pusēm rakstiski vienojoties.
10. Gadījumā ja zemes dzīļu izmantošanas licencē vai derīgo izrakteņu ieguves projekta ietvaros izstrādātajā pazemes ūdens monitoringa programmā izvirzītas stingrākas prasības, vai pretrunu konstatēšanas gadījumā, Pašvaldībai ir tiesības izvirzīt nosacījumus pie šī Līguma, kuri ir saistoši Sabiedrībai.
11. Nolūkā nodrošināt Līguma noteikumu izpildes iespējamību, tostarp informācijas apriti, kā arī lai izpildītu uz Pusēm attiecināmos juridiskos pienākumus un ievērotu Pušu leģitīmās intereses, Pusēm ir tiesības apstrādāt no otras Puses pirms Līguma noslēgšanas un Līguma darbības laikā iegūtos fizisko personu datus ar mērķi nodrošināt Līgumā noteikto saistību un uz Pusēm attiecināmu juridisku pienākumu izpildi, ievērojot tiesību Latvijas Republikas normatīvajos aktos noteiktās prasības šādu datu apstrādei un aizsardzībai, tajā skaitā ievērojot Eiropas Parlamenta un Padomes 27.04.2016. Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.
12. Puse, kura nodod otrai Pusei fizisko personu datus apstrādei, atbild par attiecīgo datu subjektu personas datu apstrādes tiesiskā pamata nodrošināšanu. Puses vienojas, ka Līguma izpildes nodrošināšanai Puses ir tiesīgas Līguma ietvaros iegūtos fizisko personu datus nodot trešajām personām, ja Latvijas Republikas normatīvajos aktos noteiktajos gadījumos tiek saņemti šo personu pieprasījumi un ir konstatējams tiesiskais pamats pieprasījumā norādīto personas datu nodošanai. Puses vienojas, ka to darbības un Līguma izpildes nodrošināšanai Puses var nodot no otras Puses saņemtos fizisko personu datus personām, kas sniedz Pusēm pakalpojumus (apstrādātājiem), t.sk., informācijas sistēmu uzturētājiem, grāmatvedības un juridisko pakalpojumu sniedzējiem.
13. Pēc otras Puses pieprasījuma un/vai līgumattiecību izbeigšanas iznīcināt no otras Puses iegūtos fizisko personu datus, ja izbeidzas mērķis un tiesiskais pamats tos apstrādāt Līguma izpildes nodrošināšanai, ja vien nepastāv cits tiesiskais pamats personu datu apstrādei.
14. Sabiedrības kontaktpersona Līguma darbības laikā ir Toms Augustāns, tālrunis 29183483, e-pasts: t.augustans@gmail.com.
15. Pašvaldības kontaktpersona Līguma darbības laikā ir Ikšķiles pilsētas un Tīnūžu pagasta pārvaldes vadītājs, tālrunis 65030202, e-pasts: Ikskile@ogresnovads.lv.
16. Visi strīdi un nesaskaņas starp Pusēm, saistībā ar Līgumu, tiek risinātas savstarpēju pārrunu ceļā 30 dienu laikā.
17. Puses apņemas savlaicīgi, bet ne vēlāk kā 3 (trīs) darba dienu laikā, informēt otru Pusi par jebkurām izmaiņām, kas skar Līguma izpildi.
18. Puses ar saviem parakstiem apliecina, ka tām ir saprotams Līguma saturs un nozīme. Līgums ir noslēgts labprātīgi un atbilstoši Pušu gribai.
19. Līgums sagatavots latviešu valodā uz 4 (četrām) lapām un parakstīts elektroniski ar drošu elektronisko parakstu.
20. Līgumam ir 1 (viens) pielikums – Pazemes ūdens režīma un atradnes “Granāti” tuvākā apkārtnē esošo saimniecību ūdensapgādes monitoringa programma – uz 13 (trīspadsmit) lapām.

|  |  |
| --- | --- |
| **Pašvaldība:** | **Sabiedrība:** |
| **Ogres novada pašvaldība** Reģistrācijas Nr. 90000024455Adrese: Brīvības iela 33, OgreOgres novads, LV-5001Tālrunis: 65071160E-pasts: ogredome@ogresnovads.lvValsts kase LV25TREL9800890740210 | **SIA “Granāti Pluss”**Reģistrācijas Nr. 40103940438Adrese Eksporta iela 10-11 Rīga, LV-1045Tālrunis: 29183483E-pasts: t.augustans@gmail.com Banka: Banka: AS "Swedbank"Konta Nr: LV30HABA0551040828911 |
| IzpilddirektorsPēteris Špakovskis\_\_\_\_\_\_\_\_\_\_\_\_\_\_\_ | Valdes locekļiToms Augustāns\_\_\_\_\_\_\_\_\_\_\_\_\_Rihards Mencis \_\_\_\_\_\_\_\_\_\_\_\_\_ |

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU